CELEX: 32021R1925
Language: ga
Date: 2021-11-05 00:00:00
Title: Rialachán (AE) 2021/1925 ón gCoimisiún an 5 Samhain 2021 lena leasaítear Iarscríbhinní áirithe a ghabhann le Rialachán (AE) Uimh. 142/2011 a mhéid a bhaineann le táirgí feithidí áirithe a chur ar an margadh agus le modh coimeádta a oiriúnú (Téacs atá ábhartha maidir le LEE)

8.11.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 393/4
               
            
         RIALACHÁN (AE) 2021/1925 ÓN gCOIMISIÚN
         an 5 Samhain 2021
         lena leasaítear Iarscríbhinní áirithe a ghabhann le Rialachán (AE) Uimh. 142/2011 a mhéid a bhaineann le táirgí feithidí áirithe a chur ar an margadh agus le modh coimeádta a oiriúnú
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1069/2009 ó Pharlaimint na hEorpa agus ón gComhairle an 21 Deireadh Fómhair 2009 agus lena leagtar síos rialacha sláinte maidir le seachtháirgí ainmhithe agus táirgí díorthaithe nach bhfuil ceaptha mar bhia don duine agus lena n-aisghairtear Rialachán (CE) Uimh. 1774/2002 (1), agus go háirithe Airteagal 15(1), an chéad fhomhír, pointí (b), (h), (i) agus (j), Airteagal 21(6), an chéad fhomhír, pointe (d), Airteagal 27, an chéad fhomhír, pointe (c), Airteagal 31(2) agus Airteagal 32(3), an chéad fhomhír, pointe (a) de,
         De bharr an mhéid seo a leanas:
         
                     (1)
                  
                  
                     Leagtar síos i Rialachán (AE) Uimh. 142/2011 (2) ón gCoimisiún rialacha áirithe maidir le sláinte an phobail agus sláinte ainmhithe i dtaca le seachtháirgí ainmhithe agus táirgí díorthaithe a chur ar an margadh agus a onnmhairiú.
                  
               
                     (2)
                  
                  
                     Mar thoradh ar an mborradh atá tagtha faoin earnáil táirgthe feithidí tá méid suntasach tuar feithidí ann, rud a dhiúscraítear ar bhealaí éagsúla i ngach Ballstát in éagmais rialacha comhchuibhithe ar leibhéal an Aontais. Ní mór rialacha ar leibhéal an Aontais a leagan síos chun luachshaothrú tuair feithidí mar leasachán a áirithiú.
                  
               
                     (3)
                  
                  
                     Chun críche Rialachán (AE) Uimh. 142/2011, ba cheart “frass” a shainmhíniú mar mheascán de thuar feithidí ina bhfuil codanna d’fheithidí marbha agus substráit chothaithe. Sa “frass” maireann larbhaí feithidí, a mbaintear úsáid astu chun próitéin ainmhíoch phróiseáilte a tháirgeadh nó lena gcaitheamh ag an duine. Ba cheart sainmhíniú “frass” a chur isteach in Iarscríbhinn I a ghabhann le Rialachán (AE) Uimh. 142/2011 d’fhonn na ceanglais maidir le cóireáil agus cur ar an margadh a ailíniú leis na ceanglais maidir le haoileach próiseáilte. Ba cheart, dá bhrí sin, Iarscríbhinn I a ghabhann le Rialachán (AE) Uimh. 142/2011 a leasú dá réir.
                  
               
                     (4)
                  
                  
                     Níl sé i gcónaí indéanta ó thaobh na heacnamaíochta de, conablaigh aonair d’ainmhithe feirmshaothraithe neamh-athchogantacha a bhailiú go tráthúil, go háirithe a mhéid a bhaineann le conablaigh a bhailiú ó fheirmeacha beaga. Dá bhrí sin, is le Caibidil V d’Iarscríbhinn IX a ghabhann le Rialachán (AE) Uimh. 142/2011 a fhoráiltear maidir le modhanna coimeádta chun stóráil shábháilte ainmhithe feirmshaothraithe sonracha atá marbh go dtí go mbailítear iad. Ní chumhdaítear ach conablaigh mucach leis an modh coimeádta “hidrealú agus diúscairt ina dhiaidh sin” i láthair na huaire. Is iomchuí an modh coimeádta sin a leathnú chun conablaigh éanlaithe clóis agus giorriach feirmshaothraithe a chumhdach freisin. Ba cheart, dá bhrí sin, Pointe 2, Roinn 2.B de Chaibidil V d’Iarscríbhinn IX a ghabhann le Rialachán (AE) Uimh. 142/2011 a leasú dá réir sin.
                  
               
                     (5)
                  
                  
                     I gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (An Comhaontú um Tharraingt Siar), agus go háirithe Airteagal 5(4) den Phrótacal maidir le hÉirinn/Tuaisceart Éireann i gcomhréir le hIarscríbhinn 2 a ghabhann leis an bPrótacal sin, tá feidhm ag Rialachán (CE) Uimh. 1069/2009, agus ag na gníomhartha ón gCoimisiún a bhunaítear air, maidir leis an Ríocht Aontaithe i ndáil le Tuaisceart Éireann tar éis dheireadh na hidirthréimhse dá bhforáiltear sa Chomhaontú um Tharraingt Siar.
                  
               
                     (6)
                  
                  
                     Ó tharla gur tháinig deireadh leis an idirthréimhse dá bhforáiltear sa Chomhaontú um Tharraingt Siar an 31 Nollaig 2020, ba cheart Pointe 1, Roinn 2.B de Chaibidil V d’Iarscríbhinn IX a ghabhann le Rialachán (AE) Uimh. 142/2011 a leasú chun tagairt don Ríocht Aontaithe i ndáil le Tuaisceart Éirinn a chur in ionad na tagartha don Ríocht Aontaithe i liosta na mBallstát atá údaraithe leis an modh coimeádta a chur i bhfeidhm. Thairis sin, ba cheart tagairtí don Ríocht Aontaithe a scriosadh i Roinn 2.A, Caibidil V d’Iarscríbhinn IX a ghabhann leis an Rialachán (AE) Uimh. 142/2011 agus i dTábla 3 de Roinn 11 de Chaibidil II d’Iarscríbhinn XIV a ghabhann leis an Rialachán sin.
                  
               
                     (7)
                  
                  
                     An 8 Deireadh Fómhair 2015, d’fhoilsigh an tÚdarás Eorpach um Shábháilteacht Bia (EFSA) tuairim eolaíoch maidir le próifíl riosca i ndáil le feithidí a tháirgeadh agus a chaitheamh mar bhia agus mar bheatha (3). I measc speiceas feithidí éagsúla, mheas EFSA an seiriceán mar fhoinse a d’fhéadfaí a úsáid chun próitéin ainmhíoch phróiseáilte a tháirgeadh. Traidisiún seanbhunaithe is ea an síodashaothrú i réigiúin éagsúla den Aontas. Ós rud é nach n-itheann an seiriceán clóis ach duillí maoildeirge amháin (Morus alba agus Morus nigra), níl aon bhaol ann go dtarlóidh truailliú le beatha de bhunadh ainmhíoch, rud nach gceadaítear chun feithidí a bheathú. Dá bhrí sin, ba cheart é a bheith údaraithe le haghaidh próiseáil atá ceaptha chun beatha a mhonarú d’ainmhithe feirmshaothraithe, tar éis an síoda a bhaint. Is iomchuí seiriceáin (Bombyx mori) a chur leis an liosta de speiceas feithidí atá údaraithe le haghaidh próitéin ainmhíoch phróiseáilte a tháirgeadh atá beartaithe chun beatha a mhonarú d’ainmhithe feirmshaothraithe. Ba cheart, dá bhrí sin, Iarscríbhinn X a ghabhann le Rialachán (AE) Uimh. 142/2011 a leasú dá réir.
                  
               
                     (8)
                  
                  
                     Is le hIarscríbhinn XI a ghabhann le Rialachán (AE) Uimh. 142/2011 a leagtar síos na ceanglais maidir le haoileach a chur ar an margadh. I ndiaidh sainmhíniú “frass” a chur isteach sa réamhrá in Iarscríbhinn I a ghabhann leis an Rialachán sin, ba cheart go n-áiritheofar leis na ceanglais i dtaca le “frass” próiseáilte a chur ar an margadh an trádáil shábháilte de “frass” próiseáilte. Dá bhrí sin, ba cheart “frass” a chumhdach leis na ceanglais a leagtar síos san Iarscríbhinn sin. Ba cheart, dá bhrí sin, Iarscríbhinn XI a ghabhann le Rialachán (AE) Uimh. 142/2011 a leasú dá réir.
                  
               
                     (9)
                  
                  
                     Ba cheart do na Ballstáit a chuireann bearta náisiúnta chun feidhme maidir le próiseáil “frass”, a mbearta náisiúnta a ailíniú leis an modh a leagadh síos in Iarscríbhinn XI a ghabhann le Rialachán (AE) Uimh. 142/2011, arna leasú leis an Rialachán seo. Ba cheart foráil a dhéanamh sa Rialachán seo maidir le hidirthréimhse 12 mhí.
                  
               
                     (10)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Iarscríbhinní I, IX, X, XI agus XIV a ghabhann le Rialachán (AE) Uimh. 142/2011 i gcomhréir leis an Iarscríbhinn a ghabhann leis an Rialachán seo.
         
         
            Airteagal 2
            Maidir le hoibreoirí atá formheasta nó cláraithe i mBallstát a chuireann bearta náisiúnta i bhfeidhm i dtaca le próiseáil “frass”, féadfaidh siad leanúint de chur i bhfeidhm na mbeart náisiúnta sin i dtaca le “frass” a chur ar an margadh laistigh den Bhallstát lena mbaineann go dtí an 8 Samhain 2022.
         
         
            Airteagal 3
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 5 Samhain 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 300, 14.11.2009, lch. 1.
         
            (2)  Rialachán (AE) Uimh. 142/2011 ón gCoimisiún an 25 Feabhra 2011 lena gcuirtear chun feidhme Rialachán (CE) Uimh. 1069/2009 ó Pharlaimint na hEorpa agus ón gComhairle lena leagtar síos rialacha sláinte maidir le seachtháirgí ainmhithe agus táirgí díorthaithe nach bhfuil ceaptha mar bhia don duine agus lena gcuirtear chun feidhme Treoir 97/78/CE a mhéid a bhaineann le samplaí agus ítimí áirithe atá díolmhaithe ó sheiceálacha tréidliachta ag an teorainn faoin Treoir sin (IO L 54, 26.2.2011, lch. 1).
         
            (3)  Tuairim Eolaíoch i ndáil próifíl riosca a bhaineann le feithidí a tháirgeadh agus a chaitheamh mar bhia agus mar bheatha, an Iris EFSA (2015),13 (10):4257.
      
      
         
            IARSCRÍBHINN
            Leasaítear Iarscríbhinní I, IX, X XI agus XIV a ghabhann le Rialachán (AE) Uimh. 142/2011 mar a leanas:
            
                        1.
                     
                     
                        in Iarscríbhinn I, cuirtear an pointe (61) seo a leanas isteach:
                        
                                    “61.
                                 
                                 
                                    ciallaíonn ‘frass
                                       ’ meascán de thuar a fhaightear ó fheithidí feirmshaothraithe, an tsubstráit chothaithe, codanna d’fheithidí feirmshaothraithe, uibheacha marbha a bhfuil cion d’fheithidí marbha feirmshaothraithe nach mó ná 5 % de réir toirte agus nach mó ná 3 % de réir meáchain ann.
                                 
                              
                  
                        2.
                     
                     
                        Leasaítear Iarscríbhinn IX, Caibidil V, Roinn 2 mar a leanas:
                        
                                    (a)
                                 
                                 
                                    Cuirtear an méid seo a leanas in ionad phointe A.1:
                                    
                                                ‘1.
                                             
                                             
                                                Na Ballstáit (*1) lena mbaineann
                                                Próiseas an aibithe aeróbaigh agus na stórála maidir le muca a fuair bás ar an bhfeirm agus ábhar mucúil eile áirithe maille lena loscadh nó a chomhloscadh ina dhiaidh sin, féadfar é a úsáid sa Fhrainc, in Éirinn, sa Laitvia, sa Phortaingéil, agus sa Ríocht Aontaithe i ndáil le Tuaisceart Éireann.
                                                Tar éis aibiú aeróbach agus stóráil an ábhair, ní mór d’údarás inniúil an Bhallstáit lena mbaineann a áirithiú go mbailítear agus go ndiúscraítear na hábhair laistigh de chríoch an Bhallstáit sin.
                                             
                                          
                                       (*1)  I gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, agus go háirithe Airteagal 5(4) den Phrótacal maidir le hÉirinn/Tuaisceart Éireann i gcomhréir le hIarscríbhinn 2 a ghabhann leis an bPrótacal sin, chun críocha na hIarscríbhinne seo, baineann tagairtí do na Ballstáit leis an Ríocht Aontaithe i dtaca le Tuaisceart Éireann de.”"
                        
                                 
                              
                                    (b)
                                 
                                 
                                    cuirtear an méid seo a leanas in ionad phointí B.1 agus B.2:
                                    
                                                “1.
                                             
                                             
                                                Na Ballstáit (*2) lena mbaineann
                                                Próiseas an hidrealaithe le diúscairt ina dhiaidh, féadfar é a úsáid i in Éirinn, sa Spáinn, sa Laitvia, sa Phortaingéil, agus sa Ríocht Aontaithe i ndáil le Tuaisceart Éireann.
                                                Tar éis an hidrealaithe, ní mór d’údarás inniúil an Bhallstáit lena mbaineann a áirithiú go mbailítear agus go ndiúscraítear na hábhair laistigh den Bhallstát céanna dá dtagraítear thuas.
                                             
                                          
                                                2.
                                             
                                             
                                                Ábhair thosaigh
                                                Le haghaidh an phróisis seo, ní féadfar ach na hábhair seo a leanas ó speicis mhucúla, speicis éanlaithe clóis nó speicis giorriach feirmshaothraithe a úsáid:
                                                
                                                            (a)
                                                         
                                                         
                                                            Ábhair Chatagóir 2 dá dtagraítear in Airteagal 9, pointí (f)(i), (ii) agus (iii), de Rialachán (CE) Uimh. 1069/2009;
                                                         
                                                      
                                                            (b)
                                                         
                                                         
                                                            Ábhair Chatagóir 3 dá dtagraítear in Airteagal 10, pointe (h), den Rialachán sin.
                                                         
                                                      Ní chuirfear an modh seo i bhfeidhm ach amháin maidir le diúscairt ainmhithe de speicis mhucúla, speicis éanlaithe clóis nó speicis giorriach feirmshaothraithe ar de thionscnamh an ghabháltais chéanna iad ar choinníoll nach bhfuil an gabháltas sin faoi réir toirmisc de bharr ráig amhrasta nó dheimhnithe de ghalar in-tarchurtha tromchúiseach ar ainmhithe de speicis mhucúla, speicis éanlaithe clóis nó speicis giorriach feirmshaothraithe, agus nár maraíodh ainmhithe chun críocha rialaithe galar.
                                             
                                          
                                       (*2)  I gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, agus go háirithe Airteagal 5(4) den Phrótacal maidir le hÉirinn/Tuaisceart Éireann i gcomhréir le hIarscríbhinn 2 a ghabhann leis an bPrótacal sin, chun críocha na hIarscríbhinne seo, baineann tagairtí do na Ballstáit leis an Ríocht Aontaithe i dtaca le Tuaisceart Éireann de.”"
                        
                                 
                              
                  
                        3.
                     
                     
                        in Iarscríbhinn X, Caibidil II, Roinn 1.A, pointe 2, cuirtear isteach an pointe (iv) seo a leanas:
                        
                                    “(iv)
                                 
                                 
                                    Seiriceán (Bombyx mori).”;
                                 
                              
                  
                        4.
                     
                     
                        Leasaítear Iarscríbhinn XI, Caibidil I, Roinn 2 mar a leanas
                        
                                    (a)
                                 
                                 
                                    cuirtear an méid seo a leanas in ionad an teidil agus na míre réamhráití:
                                    “Roinn 2
                                    
                                    
                                       Guanó ó ialtóga, frass, aoileach próiseáilte agus táirgí a dhíorthaítear ó aoileach próiseáilte
                                    
                                    Maidir le guanó ó ialtóga, aoileach próiseáilte agus táirgí a dhíorthaítear ó aoileach próiseáilte a chur ar an margadh, beidh sé sin faoi réir na gcoinníollacha a leagtar amach i bpointí (a) go (e). Ina theannta sin, i gcás guanó ó ialtóga, éilítear toiliú an Bhallstáit cinn scríbe dá dtagraítear in Airteagal 48(1) de Rialachán (CE) Uimh. 1069/2009:’;
                                 
                              
                                    (b)
                                 
                                 
                                    cuirtear an pointe (f) seo a leanas leis:
                                    
                                                ‘(f)
                                             
                                             
                                                Beidh cur ar an margadh frass faoi réir na gcoinníollacha a leagtar síos i bpointí (a), (b), (d) agus (e) den Roinn seo.”;
                                             
                                          
                              
                  
                        5.
                     
                     
                        Leasaítear Iarscríbhinn XIV, Caibidil II, Roinn 11, Tábla 3 mar a leanas:
                        “Tábla 3
                        
                        
                           Onnmhairí fótaigheilitín
                        
                        
                                    Tríú tír thionscnaimh
                                 
                                 
                                    Monarchana tionscnaimh
                                 
                                 
                                    Ballstát cinn scríbe
                                 
                                 
                                    Pointe cigireachta teorann na chéadiontrála san Aontas
                                 
                                 
                                    Monarchana fótagrafacha formheasta
                                 
                              
                                    An tSeapáin
                                 
                                 
                                    Nitta Gelatin Inc., 2-22 Futamata Cathair Yao, Osaka 581-0024 an tSeapáin
                                    Jellie Co. Ltd. 7-1, Wakabayashi 2-Chome, Wakabayash-ku, Cathair Sendai; Miyagi, 982 an tSeapáin
                                    NIPPI Inc. Gelatine Division 1 Yumizawa-Cho Cathair Fujinomiya Shizuoka 418-0073 an tSeapáin
                                 
                                 
                                    An Ísiltír
                                 
                                 
                                    Rotterdam
                                 
                                 
                                    FujifilmEurope, Oudenstaart 1, 5047 TK Tilburg, An Ísiltír
                                 
                              
                                    Nitta Gelatin Inc., 2-22 Futamata Cathair Yao, Osaka 581-0024 an tSeapáin
                                 
                                 
                                     
                                 
                                 
                                     
                                 
                                 
                                     
                                 
                              
                                    An tSeicia
                                 
                                 
                                    Hamburg
                                 
                                 
                                    FOMA Bohemia, spol. SRO Jana Krušinky 1604 501 04 Hradec Králové, An tSeicia
                                 
                              
                                    Na Stáit Aontaithe
                                 
                                 
                                    Eastman Gelatine Corporation, 227 Washington Street, Peabody, MA, 01960 SAM
                                    Gelita North America, 2445 Port Neal Industrial Road Sergeant Bluff, Iowa, 51054 SAM
                                 
                                 
                                     
                                 
                                 
                                     
                                 
                                 
                                     
                                 
                              
                                    An tSeicia
                                 
                                 
                                    Hamburg
                                 
                                 
                                    FOMA Bohemia, spol. SRO Jana Krušinky 1604 501 04 Hradec Králové, An tSeicia‘
                                 
                              
                  
               (*1)  I gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, agus go háirithe Airteagal 5(4) den Phrótacal maidir le hÉirinn/Tuaisceart Éireann i gcomhréir le hIarscríbhinn 2 a ghabhann leis an bPrótacal sin, chun críocha na hIarscríbhinne seo, baineann tagairtí do na Ballstáit leis an Ríocht Aontaithe i dtaca le Tuaisceart Éireann de.”
            
               (*2)  I gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, agus go háirithe Airteagal 5(4) den Phrótacal maidir le hÉirinn/Tuaisceart Éireann i gcomhréir le hIarscríbhinn 2 a ghabhann leis an bPrótacal sin, chun críocha na hIarscríbhinne seo, baineann tagairtí do na Ballstáit leis an Ríocht Aontaithe i dtaca le Tuaisceart Éireann de.”’